CELEX: 62018CA0071
Language: el
Date: 2019-09-04 00:00:00
Title: Υπόθεση C-71/18: Απόφαση του Δικαστηρίου (πρώτο τμήμα) της 4ης Σεπτεμβρίου 2019 [αίτηση του Vestre Landsret (Δανία) για την έκδοση προδικαστικής αποφάσεως] – Skatteministeriet κατά KPC Herning (Προδικαστική παραπομπή – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/ΕΚ – Πώληση γηπέδου στο οποίο, κατά τον χρόνο της παραδόσεως, βρίσκεται κτίριο – Χαρακτηρισμός – Άρθρα 12 και 135 – Έννοια του «γηπέδου προς οικοδόμηση» – Έννοια του «κτιρίου» – Εκτίμηση της οικονομικής και εμπορικής πραγματικότητας – Αξιολόγηση αντικειμενικών στοιχείων – Πρόθεση των συμβαλλομένων μερών)

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/18
            
         
      Απόφαση του Δικαστηρίου (πρώτο τμήμα) της 4ης Σεπτεμβρίου 2019 [αίτηση του Vestre Landsret (Δανία) για την έκδοση προδικαστικής αποφάσεως] – Skatteministeriet κατά KPC Herning
      (Υπόθεση C-71/18) (1)
      
      (Προδικαστική παραπομπή - Κοινό σύστημα φόρου προστιθέμενης αξίας (ΦΠΑ) - Οδηγία 2006/112/ΕΚ - Πώληση γηπέδου στο οποίο, κατά τον χρόνο της παραδόσεως, βρίσκεται κτίριο - Χαρακτηρισμός - Άρθρα 12 και 135 - Έννοια του «γηπέδου προς οικοδόμηση» - Έννοια του «κτιρίου» - Εκτίμηση της οικονομικής και εμπορικής πραγματικότητας - Αξιολόγηση αντικειμενικών στοιχείων - Πρόθεση των συμβαλλομένων μερών)
      (2019/C 383/17)
      Γλώσσα διαδικασίας: η δανική
      
         Αιτούν δικαστήριο
      
      Vestre Landsret
      
         Διάδικοι στην υπόθεση της κύριας δίκης
      
      Skatteministeriet
      κατά
      KPC Herning
      
         Διατακτικό
      
      Το άρθρο 12, παράγραφος 1, στοιχεία α' και β', και παράγραφοι 2 και 3, καθώς και το άρθρο 135, παράγραφος 1, στοιχεία ι' και ια', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι πράξη παραδόσεως γηπέδου στο οποίο, κατά τον χρόνο της παραδόσεως αυτής, υπάρχει ένα κτίριο δεν μπορεί να χαρακτηριστεί ως παράδοση «γηπέδου προς οικοδόμηση», όταν η πράξη αυτή είναι, από οικονομικής απόψεως, ανεξάρτητη από άλλες παροχές και δεν συνθέτει, μαζί με τις παροχές αυτές, μια ενιαία πράξη, ακόμη και στην περίπτωση που πρόθεση των συμβαλλομένων μερών ήταν να κατεδαφιστεί εξ ολοκλήρου ή μερικώς το κτίριο για να δημιουργηθεί χώρος για την ανέγερση νέου κτιρίου.
      
         (1)  ΕΕ C 134 της 16.4.2018.